Source: http://varadiviki.blogspot.com/2012/02/
Timestamp: 2019-12-09 10:57:14+00:00

Document:
Életjelek Kárpátaljáról...: február 2012
"Négy szócskát üzenek, vésd jól eszedbe, s fiadnak
Hagyd örökül, ha kihunysz: a haza mindenek előtt!"
/ Kölcsey Ferenc - Emléklapra /
/ Pozsony, 1833.június 14./
" Én........esküszöm / fogadom /, hogy Magyarországot hazámnak tekintem. Magyarországnak hű állampolgára leszek, Alkotmányát és törvényeit tiszteletben tartom és megtartom. Hazámat erőmhöz mérten megvédem, képességeimnek megfelelően szolgálom. Isten engem úgy segélyen."
Bejegyezte: Váradi Viktória dátum: 2/28/2012 01:41:00 du. Nincsenek megjegyzések: A bejegyzésre mutató linkek
A kézműveskedés, a népművészeti motívumokkal díszített, kézzel elkészített dolgok, tárgyak mindig is közel álltak a szívemhez! Jóleső érzéssel tölt el, ha egy egy elkészült darabra nézve büszkén mondhatom, hogy ez az én munkám!
Így vagyok a hímzéssel is, bár töredelmesen bevallom, hogy mostanában nagyon elhanyagoltam, de megfogadtam, hogy mától állok neki, s újra nekiveselkedem!
Íme néhány darab az eddig elkészült munkáim közül. Természetesen ezen kívül is sok van még, s folyamatban is több darab egyszerre:))
Bejegyezte: Váradi Viktória dátum: 2/27/2012 07:12:00 du. Nincsenek megjegyzések: A bejegyzésre mutató linkek
Bejegyezte: Váradi Viktória dátum: 2/27/2012 08:10:00 de. Nincsenek megjegyzések: A bejegyzésre mutató linkek
Az Asztély–Beregsurány határátkelőnél kérik a támogató nyilatkozatot is.
Mint közismert, a jelenleg a Kárpátaljai Magyar Kulturális Szövetség (KMKSZ) által kiadott támogató nyilatkozat eredetijét csatolni szükséges a vízumigényléskor benyújtott kérvényhez. Miután ezen okmányt mostanáig általában nem kérték felmutatni határátlépéskor az útlevélkezelők, így sokan nem készítettek arról másolatot, illetve útnak indulva nem vitték azt magukkal. Ezért információnk szerint többeknek okozott komoly kellemetlenséget, hogy a támogató nyilatkozat híján vissza kellett fordulniuk a határ magyar oldaláról. Aki tehette, ezek után felkereste a beregszászi magyar konzulátust, ahol kérésükre kiadták a szóban forgó dokumentum másolatát. Lapzártánkig más határátkelőről nem jelentettek hasonló eseteket, s az ungvári magyar konzulátust sem keresték meg a vízumigénylők támogató nyilatkozatuk másolatáért.
Fedor Rita, a Szabolcs-Szatmár-Bereg Megyei Rendőr-főkapitányság helyettes sajtószóvivője lapunknak azt mondta, hogy nem tud semmiféle újonnan bevezetett intézkedésről, a határon tapasztalt eljárás teljes egészében megfelel a jelenleg hatályos szabályozásnak.
„A schengeni határellenőrzési kódex 5. cikkelye alapján kérik az utazóktól a támogató nyilatkozatot, persze nem mindenkitől, nem minden esetben – tette hozzá a rendőrfőhadnagy. – Akiket ismernek, akiket szinte napi szinten, vagy mindenesetre gyakrabban kezelnek, azoktól nem feltétlenül kell ezt kérniük. De aki ritkábban jön vagy távolabbról érkezett, azoktól kérhetik." A schengeni kódex 5. cikkelye pontosan rögzíti, hogy az útlevélkezelő határátlépéskor milyen okmányokat kérhet, s ezek között szerepel a támogató nyilatkozat is – hangsúlyozta a szóvivő. Szerinte erre azért lehet szükség, mert az utazó gyakran nem tudja megmondani, hogy a vízumában pontosan mi szerepel, vagyis hová, s milyen célból utazik, s így felmerülhet annak a lehetősége, hogy a vízumot valamilyen csalárd módon szerezte.
Érdeklődésünkre, hogy ebben az esetben tanácsolná-e, hogy Magyarországra indulva mindenki vigye magával a támogató nyilatkozata egy másolatát, Fedor Rita úgy vélte, hogy célszerű így tenni. Hangsúlyozta azonban, hogy az utazónak nem kötelező magánál tartania a dokumentum egy másolatát, viszont tudnia kell, mi áll a vízumában, illetve tudnia kell válaszolni az útlevélkezelőnek az utazás céljára vonatkozó kérdésekre.
Miután a vízumért folyamodó kárpátaljaiak egy jelentős hányada jelenleg nem rendelkezik a támogató nyilatkozata másolatával, megkérdeztük a beregszászi és az ungvári konzulátust, hogy mi a teendő ilyen esetben. Mindkét külképviseleten azt a választ kaptuk, hogy a hozzájuk fordulóknak termesztésen kiadják a szóban forgó okmányaik másolatát.
Érdeklődésünkre az üggyel kapcsolatban Kovács Miklós, a KMKSZ elnöke lapunknak elmondta: „A KMKSZ értetlenül áll az utazók felesleges zaklatásának ténye előtt, hiszen ezeknek a dokumentumoknak, támogatási nyilatkozatoknak a felmutatását korábban nem kérték a határőrizeti szervek, és nem teljesen világos, hogy ez most miért vált aktuálissá."
Bejegyezte: Váradi Viktória dátum: 2/24/2012 07:50:00 de. Nincsenek megjegyzések: A bejegyzésre mutató linkek
Hétvégén került megrendezésre Beregszászban a XII. hagyományos borfesztivál. Az érdeklődőket hatalmas árukínálattal várták az árusok, akik Kárpátalja különböző területeiről az ungvári, a huszti, a munkácsi, az ilosvai járásból érkeztek.
Rengetegféle ételkülönlegesség közül válogathattak az ínyencek. Sok szuvenír és érdekesség várta Beregszász központjába kilátogatókat a 3 napos vásár alatt.
Íme egy kis ízelítő a vásári forgatagból.
Bejegyezte: Váradi Viktória dátum: 2/19/2012 06:27:00 du. Nincsenek megjegyzések: A bejegyzésre mutató linkek
Bejegyezte: Váradi Viktória dátum: 2/18/2012 01:59:00 du. Nincsenek megjegyzések: A bejegyzésre mutató linkek
Wass Albert tisztelői 2012-ben immár ötödik alkalommal rendezik meg szerte a Kárpát-medencében a 25 órán át tartó felolvasást az erdélyi író és más magyar írók, költők műveiből.Az összefogás jegyében zajló országos felolvasás 2012.február 24-én, pénteken 18 órakor kezdődik, s másnap estig tart.
A kezdeményezéshez eddig 44 helyszínről jelezték, részvételi szándékukat, Kárpát-medence szerte. Kárpátalját, Munkács városa képviseli majd.
Ennek szellemében kerül megrendezésre, Kovács Dezső szervezésében Beregszászon, Kovács Béla EP képviselő irodájában a Wass Albert emlékest.
Tisztelt emlékezők! Arra kérlek benneteket, hogy hozzátok magatokkal Wass Albert által írt regény, vagy vers egy részletét,melyet meg szeretnétek megosztani nemzettársaitokkal.
Jelezve, hogy Wass Albert szellemisége nem halt meg, hanem itt él ma is bennünk, s köztünk, munkálkodik egy Szebb Jövő reményében!
Nos én magam már csak a kedvenc versemet rakom ide, tiszteletem jeléül, Sinkovits Imre előadásában.
Hallgassátok szeretettel, rám nagyon nagy hátassal van, valahányszor meghallgatom!
Wass Albert: "Üzenet haza"
Bejegyezte: Váradi Viktória dátum: 2/17/2012 06:07:00 du. Nincsenek megjegyzések: A bejegyzésre mutató linkek
Nem túl rég találtam egy blogot. Találó a címe, most pont magamra tudom vonatkoztatni: "Csuhéba zárt világ"... Az én világom most pont ilyen....... "csuhéba zárt"...
Most sajnos nem tudok írni, nem jönnek a gondolatok.... Helyettük itt a két újabb csuhé remekművem...
Csuhészerelem....http://varadiviki.blogspot.com
http://varadiviki.blogspot.com/2012/02/csuhebabakeszites.html
Bejegyezte: Váradi Viktória dátum: 2/16/2012 06:46:00 du. Nincsenek megjegyzések: A bejegyzésre mutató linkek
Íme, így készülnek az egységes rovásfeliratos helyiségnévtábláink....
http://rovas.info/index.php/hu/rovastabla-allitas/1015-rovastabla-film-az-origo-n
Bejegyezte: Váradi Viktória dátum: 2/16/2012 03:59:00 du. Nincsenek megjegyzések: A bejegyzésre mutató linkek
Újabb helyszín....avagy átütő sikerű rovásfoglalkozás a beregszászi 4-es számú Kossuth Lajos középiskolában
A gyerekek körében meglehetősen nagy népszerűségnek örvendett az első rovásoktatás a tanintézményben. 35 diák ült ma a foglalkozáson, csillogó tekintettel hallgatták a kimondottan kisebb korosztálynak szóló bevezetőt a székely-magyar rovásírás, számukra még egyenlőre titokzatos világába.
Pár másodperc a lelkes hangulatból....
Naivan az ember azt gondolná, hogy egy fárasztó iskolai nap után alig várják, hogy vége legyen a tanításnak...De olyan elánnal vetették bele magukat az új , ismeretlen betűvilág felfedezésébe, hogy, amikor megszólalt a foglalkozás végét jelző csengő, kértek, maradjak ott még egy órára...:)) Természetesen nem tehettem, hiszen még rovásból is megárt a sok, hogy stílszerű legyek... S a következő, órára hívogató csengő engem már a 3-as számú Zrínyi Ilonában talált...
Bejegyezte: Váradi Viktória dátum: 2/15/2012 06:52:00 du. Nincsenek megjegyzések: A bejegyzésre mutató linkek
Címkék: rovásmisszó
Valami elkezdődött...avagy rovásmisszió Kárpátalja magyar iskoláiban
Rováskultúránk megismerése, valamint a rovásírás elsajátítása érdekében Kárpátalja magyar iskoláiban megindult a "Rovásmisszió" A foglalkozások nem kötelező jellegűek, ki-ki kedve szerint vehet részt rajtuk.
A 3-5. osztályosoknak 10, a 6-8. osztályos tanulóknak 12, a 9-11.osztályos tanulóknak 15 tanórának megfelelő fakultatív programsorozat indult.
Tekintve, hogy a foglalkozások nem kötelező jellegűek, s az iskolai tanórák után vannak, meglepően sok diák jelentkezett rájuk. Mint korábban arról már beszámoltam a "tesztiskolák" a Beregszászi 3-as számú Zrínyi Ilona Középiskola, a Beregszászi 4-es számú Kossuth Lajos középiskola, valamint a Beregszászi Magyar Gimnázium.
Az első foglalkozásnak a Zrínyi Ilona középiskola adott otthont, azon belül is a legkisebbek csoportja volt a debütáló, 18 tanulóval, akik nagyon aktívan és lelkesen vettek részt a foglalkozáson.
A cél az, hogy minél több kárpátaljai magyar iskolába jusson el nemzeti kincsünk, a székely - magyar rovásírás megismertetése és szeretete. Épp ezért vannak limitálva a foglalkozások számai, hogy folyamatosan minden, erre igényét jelző iskolára sor kerülhessen.
Ezúton is felhívom minden kárpátaljai magyar iskola, valamint tanárok figyelmét, akik szeretnék, hogy iskolájukba eljusson a "Rovásmisszió" keretén belül a székely - magyar rovásírás ismerete, bátran jelezzék igényüket a varadi.viki79@gmail.com emailcímen.
A tapasztalataimról, a hozzáállásról, valamint az eredményekről folyamatosan képes, videós dokumentációt olvashatnak itt a blogon!
S ne felejtsék: nemzeti írásunk megismerése nem kényszer, de kötelessége minden magát magyarnak valló embernek!
Bejegyezte: Váradi Viktória dátum: 2/12/2012 08:32:00 du. 1 megjegyzés: A bejegyzésre mutató linkek
Mi így csináljuk....avagy a kárpátaljai magyarok passzív ellenállási formája
Oroszország hibázott és higyjék el, nagyon rövid idő - legfeljebb másfél év - telik el, míg újra a régi elven működnek majd, vagyis hogy újra átállnak a téli időszámításra - mondta a képviselő az Inter tv-csatorna pénteki adásában.
Válaszul az időzónák problémájának politizációjáról szóló kérdésre, Baloga elismerte, hogy ez a kérdés a FÁK-országokban politikaivá vált - írja a LigaBusinessinform.
Mint Baloga hangsúlyozta, Mikola Azarov ukrán miniszterelnök tudósokkal és más miniszterekkel együtt kollektív döntést hoztak, mely szerint továbbra is az óraátállítást választják.
Szintén Baloga vetette fel azon javaslatot, mely szerint Kárpátalja és Donbassz új időzónát vezetne be - fél óra eltéréssel. Mint emlékeztet, ez a szovjet időszakban bevett szokás volt és már akkor is segített enyhíteni a felmerülő problémákat.
A törvénytervezet alapján Ukrajna már az idei tél után más időzónához kerülne, olymódon, hogy nem állna át nyári időszámításra.
Emlékeztetőül, szeptember 20-án a Parlament elfogadta a döntést, mely szerint eltörölnék a téli időszámítást Ukrajnában, ám október 18-án ezen döntésüket visszavonták a képviselők.
Január 25-én a kormány elhalasztotta a döntéshozatalt az ukrán időszámítás problémájáról a jövő hétre.
Olvasgatom a sorokat, az okfejtéseket és okoskodásokat... De a tények magukért beszélnek. Kárpátalja hivatalosan eddig is az ukrán időt használta, valószínűleg eztán is ezt fogja. De.... A kárpátaljai magyarság hosszú ideje a magyar időt használja, s nagyon remélem, ezt a szép szokásunkat meg is őrizzük! Sőt ! Nem csak, hogy megőrizzük, hanem más országba szakadt nemzettársainkat is arra ösztönzünk, hogy kövessék a példánkat! Nos ez a folyamat már el is kezdődött :))
A http://hunnianemzetimuhely.ro webbolt belépő oldalán a következő szöveg olvasható:
Használd a magyar időt, s ne csak szilveszterkor!
Kampány a magyar idő használatáért!
Ám még ettől is lényegesebb az a pár mondat, ahogyan a weboldal tulajdonosa megfogalmazza, hogy a magyar idő Kárpátalján a kárpátaljai magyarok passzív ellenállási formája! Nos többet nem árulok el, mit szépet, s jót írnak még rólunk Székelyföldön, inkább mindenkit arra ösztönzök, hogy kattintson a következő linkre,s győződjön meg maga is róla!
Bejegyezte: Váradi Viktória dátum: 2/07/2012 11:45:00 de. Nincsenek megjegyzések: A bejegyzésre mutató linkek
Sok új, csodálatos dolgot hozott a 2010 - 2011-es év az életembe. Az egyik ilyen dolog a rovásírás megismerése és elsajátítása volt, a szerelmesévé, s nem kis büszkeséggel tölt el a tudat, hogy mára az oktatójává váltam :))
A másik ilyesfajta szerelem az a hímzés, amit már több, mint 15 éve űzök, szeretem, imádom, kikapcsol, feltölt, megnyugtat. Alkalomadtán azokat is megmutatom az olvasónak....
A tavalyi év folyamán a párom unokatestvérénél voltunk vendégségben, Csíkszeredában s nevessenek ki, de falusi leányzó lévén ott, Erdélyben láttam először csuhébabát közvetlen közelről...Nagyon megfogott, ahogy Andi szeretettel rakosgatta, válogatta a csuhékat, s gondoltam, no ezt nekem is ki kell próbáljam! ...
Az elhatározást tett követte, s kedvesemmel az ősz folyamán , ha egy - egy gyönyörűen sárguló kukoricaföld mellett haladtunk el, nem voltunk restek leállítani a kocsit, s nekiállni csuhét gyűjteni :)) S közben jót mulattunk, hogy most ha valaki oldalról néz minket, biztos azt hiszi a kukoricáját dézsmáljuk meg! :))
Most elkezdtem őket felhasználni. S ahogy az előző bejegyzésemben ígértem egy - egy újabb darab születéséről beszámolok! Hátha Önök is kedvet kapnak hozzá!
Most éppen tányéralátétet fonok csuhéból, ha készen lesz, s érdemes lesz rá:)) akkor bemutatom Önöknek!
Még sok-sok szép, gyönyörű dolgot hozott a tavalyi év az életembe, talán bátran kijelenthetem, hogy a legszebbeket egész eddigi életem folyamán: érzéseket, embereket, utazásokat, barátságokat, de róluk talán majd egy másik bejegyzésben számolok be::)))
( http://varadiviki.blogspot.com/ )
Bejegyezte: Váradi Viktória dátum: 2/06/2012 05:52:00 du. Nincsenek megjegyzések: A bejegyzésre mutató linkek
Címkék: Érzések, kézműveskedés
Halász Iván alkotmány- és nemzetközi jogász szerint az ukrán alkotmány nem rendelkezik egyértelműen a kisebbségi autonómia lehetőségéről.
A szakértő azzal kapcsolatban nyilatkozott kedden az MTI-nek, hogy Volodimir Feszenko ismert ukrán politológus, a Penta politikatudományi intézet vezetője az Ukrinform hírügynökségnek hétfőn nyilatkozva azt mondta, Magyarország „követelése", miszerint hozzanak létre magyar autonómiát az „ukrán Kárpátalján", ellentmond Ukrajna államszerkezetének. „Magyarország gyakorlatilag nemzetiségi autonómia létrehozását követeli Ukrajnától, ami a lényegét tekintve ellentmond Ukrajna egész államberendezkedésének" – tette hozzá.
Mint Halász Iván kifejtette, az ukrán alkotmány kimondja: Ukrajna egységes, tehát nem föderális szerkezetű állam, ezt ugyan valóban úgy is lehet értelmezni, hogy akkor nem engedi meg a területi autonómiát, de egy másik fejezetében már rögzíti a Krími Autonóm Köztársaság létezését. Egyértelmű autonómiatilalom nem szerepel az ukrán alkotmányban – emelte ki.
Az 1996-ban elfogadott alkotmány tehát véleménye szerint „némileg ellentmondásos", de ez – mint mondta – nem ritka a posztszovjet alkotmányok esetében.
A területi autonómiánál az ukrajnai magyaroknak elérhetőbb lehet a személyi elvű autonómia, amelyre a Magyarországon működő kisebbségi önkormányzatok említhetők példaként – mondta. Kárpátalján ez szerinte azért lenne könnyebben megvalósítható, mert nem többségében magyarok lakta országrészről van szó, és mert a magyarok inkább szétszórva élnek.
Halász Iván ugyanakkor azt is megjegyezte: a magyarok helyzetét nehezíti, hogy mindössze 150-200 ezren élnek a 45 millió lakosú országban, így nyilvánvalóan nem képviselhetnek akkora erőt, mint a több milliós orosz közösség, amely a krími autonómiát is kiharcolta magának.
Bejegyezte: Váradi Viktória dátum: 2/06/2012 12:49:00 du. Nincsenek megjegyzések: A bejegyzésre mutató linkek
Annak ellenére, hogy még ki sem tűzték az őszi parlamenti választások pontos dátumát, nem alakították meg a választási körzeteket, a képviselői mandátumokért vívott harc már régen megkezdődött a politikai pártok között. Nem kivétel ez alól Kárpátalja sem.
A választási kampány tehát megkezdődött. Kárpátalján is. A Régiók Pártja egyelőre nem számíthat megyénkben túlságosan nagy támogatottságra. Az Egységes Centrumhoz fűződő viszonya pedig mindig is hűvös volt, javulására nem nagyon lehet számítani. A 2010. évi választásokon az Egységes Centrum jött ki jobban a választási küzdelemből, ami már akkor a Régiók Pártja gyenge támogatottságáról tanúskodott. Nincs kizárva, hogy a következő parlamenti választásokon meg tudja őrizni két évvel ezelőtti pozícióját, annál is inkább, mert jelentős anyagi háttérrel rendelkezik. Igaz, a Régiók Pártja mögött pedig jelentős „adminisztratív tartalék” áll, a felelős beosztásban dolgozó tisztviselői kar zöme ugyanis ennek a pártnak a tagja vagy legalábbis szimpatizánsa. ....................................................................................................................................................................
És akkor még nem szóltunk a magyar képviselő jelöltekről. Igaz, egyelőre sem Kovács Miklós, a KMKSZ elnöke, sem Gajdos István, az UMDSZ elnöke, Beregszász polgármestere nem jelentette be hivatalosan indulását, de valószínűleg mindketten „ringbe szállnak” majd a parlamenti mandátumért vívott küzdelemben. Már jelezte indulási szándékét a técsői és rahói járásokban a Kárpátalján elég népszerű Gennagyij Moszkal, egykori megyei kormányzó is.
Egyelőre azonban még nincsenek kijelölve az egyéni választókerületek határai. Számunkra, kárpátaljai magyarok számára, fontos lenne, hogy legyen egy olyan egyéni választókerület, amely magába foglalná az egy tömbben élő magyarokat. Központja Beregszász lehetne. Ebben a választókerületben esélye lenne egy magyar képviselő-jelöltnek. A listás szavazáson ugyanis a mindössze 155-160 ezer fős kárpátaljai magyarságnak nincs esélye arra, hogy átlépje az 5 százalékos parlamenti küszöböt, képviselőt juttasson a Legfelsőbb Tanácsba.
Persze a legjobb megoldás az lenne, ha a parlament áldását adná a KMKSZ által szorgalmazott Tiszamelléki járás megalakítására, erre azonban nincs esély. Ukrajna Földkódexe szerint ugyanis ez a kérdés kizárólag a Legfelsőbb Tanács hatáskörébe tartozik, amelyhez a megyei tanács fordulhat ilyen javaslattal. A kezdeményezésnek „alulról” kell indulnia, vagyis a községi tanácsoktól, amelyek népszavazás kiírását kezdeményezhetnék az adott kérdésben, annak eredményeit pedig még a járási tanácsnak is jóvá kellene hagynia. Lássuk be, hogy a jelenlegi körülmények között erre nincs semmi esély.
Mindez azonban egyelőre még csak találgatás. Többet majd akkor fogunk tudni, ha a Legfelsőbb Tanács kitűzi a választások napját és megalakítja a választási körzeteket.
Bejegyezte: Váradi Viktória dátum: 2/05/2012 06:54:00 de. Nincsenek megjegyzések: A bejegyzésre mutató linkek
Remek unalom(gond)-űző hosszú téli délutánokon a csuhébaba készítés. Nagyon ajánlom mindenkinek!
Igaz kicsi előre kell dolgoznunk vele, hisz a szép egészséges csuhé leveleket még ősszel össze kell gyűjtenünk, s lehetőleg szellős helyen tárolnunk, hogy ne penészedjenek össze.
Nem szükséges hozzá más, csak némi vékony drót, egy olló, spárga, valamint kis kreativitás, kézügyesség. Az interneten ma már lépésről lépésre nyomon követhetjük az alapokat.
Hát az én babáim kicsit kezdetlegesek ugyan, magam is csak most ismerkedek a babakészítés tudományával, de ahogy mondani szokták olyan amilyen, de az enyém... Pontosabban az én kezem munkája, kicsit kócos, most így ahogy a fotókat elnézem... De ez ilyen lett!
Ezeket a babákat, még több új darab fogja követni, "akik" születéséről folyamatosan beszámolok...
Remélem sikerült kedvet csinálnom a babakészítéshez.
*A babák erdélyi csuhélevelekből készültek...
Bejegyezte: Váradi Viktória dátum: 2/04/2012 03:52:00 du. Nincsenek megjegyzések: A bejegyzésre mutató linkek
Címkék: kézműveskedás
Azarov bírságolni akarja a kettős állampolgársággal rendelkező kárpátaljaiakat
Ukrajna Legfelsőbb Tanácsában beregisztráltak egy törvénytervezetet, mely szerint korlátozásokat vezetnek be azok számára, akik kettős állampolgársággal rendelkeznek. A Miniszteri kabinet által benyújtott №9728-1 törvényjavaslatot csütörtökön tették közzé a parlament weboldalán.
A magyarázó levélben olvasható, hogy Ukrajna jogszabálya nem ismeri el a kettős állampolgárságot, de ennek ellenére jelentős számú polgárnak az ukrán mellett még egy állampolgársága van.
„Ez negatívan hat az adott kategóriájú külföldön élő ukrán állampolgárok érdekeinek védelmére, Ukrajna államhatalmi szervei működésére és veszélyezteti a nemzetbiztonságot" - olvasható a levélben.
Az összehasonlító táblázatban az áll, hogy ha nem jelentik be, vagy nem időben jelentik be a kettős állampolgárságot, az ezt igazoló okiratot vagy annak fénymásolatát nem nyújtják be, a törvényjavaslat értelmében megbírságolhatják ezen polgárokat.
Érdekes, hogy kettős állampolgárságaik vannak a kormányzó párt egyes képviselőinek is, de rájuk valahogy mégsem vonatkozik ez a törvény.
Bejegyezte: Váradi Viktória dátum: 2/04/2012 12:02:00 du. Nincsenek megjegyzések: A bejegyzésre mutató linkek
Címkék: kettős allampolgarsag
A Legfelsőbb Bíróság elé terjesztettek egy törvényjavaslatot, mely szerint a bíróság bírságot szabhat ki a kettős állampolgárokra...
A törvényjavaslat az ukrán törvénykönyv több pontján változtatásokat hozna, melyek az Ukrajánában való letelepedésre vonatkoznak. Azon személyeket érintené, akik ukrán állampolgárok, de egyúttal egy másik ország állampolgárságával is rendelkeznek. - írja az ua-reporter.com.
Különösen akkor javasolt a büntetés kiszabása, ha egy ukrán állampolgár önként vette fel egy másik ország állampolgárságát (honosságát). Az állampolgársági kérelem és annak másolatai is bizonyíthatják a tényt. Ezekben az esetekben 10 és 30-szoros adózatlan minimálbér közötti összeget szabhatnának ki a kettős állampolgárokra.
Ha ugyanezt köztisztviselők követik el, törvényjavaslat szerint 50-100 adózatlan minimálbér közötti összeget kellene kifizetniük.
A törvényjavaslat alapján azon személyek, akik kettős állampolgársággal rendelkeznek, nem dolgozhatnának a monopóliumellenes bizottságnál, adóhivatalban, a Számviteli Inézetnél és más állami pénzintézeteknél sem.
A magyarázatban megjegyzik, hogy Ukrajnában a kettős állampolgárság fogalma nem alkotmányos, ennek ellenére jelentős számú ukrán állampolgár vette fel más ország állampolgárságát. Az e kategóriába tartozó ukrán állampolgárok negatív hatással lehetnek Ukrajna érdekvédelmére és fenyegetést jelentenek a nemzetbiztonságra - folytatódik a magyarázat.
http://ua-reporter.com/novosti/112726
Bejegyezte: Váradi Viktória dátum: 2/04/2012 05:42:00 de. 1 megjegyzés: A bejegyzésre mutató linkek
Érvénytelenítette a bíróság a vereckei emlékmű felgyújtójának ítéletét
Hatályon kívül helyezte az első fokú bíróság ítéletét és új tárgyalást rendelt el a vereckei magyar honfoglalási emlékmű egy évvel ezelőtti felgyújtása ügyében a Kárpátalja megyei fellebbviteli bíróság - adta hírül pénteken az ungvári ua-reporter.com internetes hírportál.
A volóci járási bíróság 2011. október 25-i határozata ellen a vereckei emlékmű felgyújtásáért elítélt Ruszlan Polivkának, a szélsőséges Szvoboda (Szabadság) párt kárpátaljai szervezete helyettes vezetőjének az ügyvédje nyújtott be fellebbezést. A fellebbviteli bíróság a védő érveinek meghallgatása és az ügy részleteinek vizsgálata után csütörtökön úgy döntött, megsemmisíti az első fokú ítéletet és visszautalja az ügyet a járási bírósághoz azzal, hogy más összetételben végezze el az új vizsgálatot.
Bejegyezte: Váradi Viktória dátum: 2/03/2012 04:30:00 du. Nincsenek megjegyzések: A bejegyzésre mutató linkek
Jogok és lehetőségek az anyanyelv használatára Kárpátalján
Sokunkban sokszor felmerül a kérdés, ha egy egy hivatal ajtaja előtt toporgunk, hogy ha belépünk van e jogunk magyarul beszélni, illetve hivatalos ügyeinket intézhetjük e vagy sem magyar nyelven? Nos ez a blogbejegyzés valamilyen formában ebben próbál segítséget nyújtani! Lássuk hát!
Időnként mindnyájan arra kényszerülünk, hogy magánemberből ügyféllé, vagy hivatalnokká váljunk. Ilyenkor viszont már nem az emberek közötti társas viszonyok, íratlan udvariassági szabályok határozzák meg, hogyan viselkedjünk, milyen nyelven szólalhatunk meg, hanem azok a jogi normák, törvények, rendeletek, amelyeket kifejezetten ennek a szituációnak a szabályozására fogalmaztak.
Kárpátalján a hivatalokban viszonylag kevesen használják a magyar nyelvet. Ha mégis, erre rendszerint csak
szóban van esély. A jóval kötöttebb, formálisabb írásbeli hivatali érintkezés nyelve a többségi nyelv.
Kétnyelvű feliratok: éljünk jogainkkal!
Egy egy kisebbségi nyelv használata szerencsés esetben nem korlátozódhat csupán a családra, illetve a hivatalokra és a közéletre. A kisebbségi polgárok otthonosságérzetéhez hozzájárul az is, milyen mértékben lehet és van jelen nyelvük a különböző feliratokon: láthatóvá válik e a kisebbség nyelve, vagy csak láthatatlan, ám kétség kívül nagyon fontos szóbeliségre korlátozódik csak a használata.
Ahol csak lehet, éljünk a kétnyelvű feliratok törvény adta kihelyezésének a lehetőségével!
Számos olyan törvény, rendelet van Ukrajnában, melyek leírják milyen jogai és kötelezettségei vannak a hivatalnokoknak és ügyfeleiknek. Meg kell ismernünk ezeket a jogainkat, lehetőségeinket és ahol csak lehet ragaszkodjunk a magyar nyelv használatához! Mert egy nyelvet az éltet, az ment meg a kihalástól, ha használják minél többen, minél gyakrabban, minél változatosabb funkciókban!
Az Alkotmány és a törvények
Ukrajna alkotmányának 10.,11.,12.,24.,53.,92.,103.,127., és 148. cikkelye tartalmaz nyelvekre vonatkozó tételeket.
A 10. cikkely deklarálja, hogy "Ukrajnában az államnyelv az ukrán".A következő bekezdés szerint "Ukrajnában szavatolt az orosz és a többi ukrajnai nemzeti kisebbség nyelvének szabad fejlődése, használata és védelme"
A 11. cikkely általános deklarációkat tartalmaz Ukrajna minden nemzetiségének és nyelvének védelméről.
Az 53. rész a nemzeti kisebbségek számára a törvény által megszabott rendben garantálja az anyanyelven való oktatás, vagy az anyanyelv tanulásának jogát.
A nyelvtörvény értelmében az állami dokumentumokat, okmányokat ukrán nyelven fogadják el és teszik közzé, alsóbb szinteken is, ám itt szükség esetén más nemzetiségi nyelveken is publikálják.
A hivatali és munkahelyi adminisztráció nyelve az ukrán, de a nemzetiségi többségű területeken a nemzetiségi nyelvet is lehet az ukránnal párhuzamosan használni.(11.cikkely)
A szolgáltatások nyelve az ukrán nyelv, vagy a felek által választott egyéb nyelv.(17.cikkely)
A perrendtartás nyelve az ukrán, de a nemzetiségi többségű területeken a nemzetiségi nyelv használatára is van lehetőség az ukránnal egyenrangúan. A bíróság nyelvét nem értőnek joga van tolmács igénybevételére, az anyanyelvi vallomástételre.(18.cikkely)
A nyelvtörvény 25-29. cikkelye szabályozza közvetlenül az oktatás nyelvét. A 25.cikkely értelmében az oktatás nyelvének megválasztása elidegeníthetetlen jog. Az állam garantálja az anyanyelvi oktatáshoz való jogot.
A 27.cikkely szerint az iskolai oktatás nyelve az ukrán. Azokon a területeken, ahol a kisebbségek kompakt tömbben élnek, létrehozhatóak olyan iskolák illetve osztályok, ahol az oktatás nyelve a kisebbségi nyelv.
Ukrajna nemzetiségi jogainak nyilatkozata minden népnek és nemzetiségnek garantálja a jogot anyanyelve használatára a társadalmi élet minden területén.(3.cikkely)
A kisebbségekről szóló törvény a Alkotmányhoz hasonlóan fogalmaz a kisebbségek oktatásáról: "Az állam minden nemzetiségi kisebbség számára garantálja a nemzeti-kulturális autonómiához való jogot: az anyanyelv használatát, és az anyanyelvi oktatást vagy az anyanyelv tanulását az állami oktatási intézményekben, illetve nemzetiségi kulturális szövetségeken keresztül, továbbá a nemzetiségi kulturális hagyományok fejlesztését, a nemzeti jelképek használatát, a nemzeti ünnepek méltatását, a saját vallás gyakorlását, az irodalmi, művészeti, tömegtájékoztatási eszközök iránti igények kielégítését, nemzetiségi, kulturális és oktatási intézmények létrehozását, valamint minden más tevékenységet,a mely nem mond ellent a hatályos törvényeknek.(6.cikkely)
Csernicskó István: "Megtart a szó"
Szóval azért vannak nekünk, nemzeti kisebbségbe kényszerültként is jogaink, lehetőségeink, csak utána kellene néznünk, s néha néha kicsit betűzni a törvényt. S itt jegyzem meg, Ukrajna Alkotmánya magyar nyelven is kapható, s így nem lehet kifogás az sem, hogy olvasnánk, csak nem értjük!
Bejegyezte: Váradi Viktória dátum: 2/03/2012 07:34:00 de. Nincsenek megjegyzések: A bejegyzésre mutató linkek
Címkék: alkotmány, Törvények

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság